AP ลุยเปิดตัวบ้านเดี่ยว 6 โครงการไตรมาส 2 มูลค่ารวม 7.27 พันลบ.
AP ลุยเปิดตัวบ้านเดี่ยว 6 โครงการไตรมาส 2 มูลค่ารวม 7.27 พันลบ. พร้อมจับมือ BAY ส่งแคมเปญ "เคลียร์ต้น ลดดอก ลดค่าใช้จ่าย 50%" แบ่งเบาภาระลูกค้า
AP ลุยเปิดตัวบ้านเดี่ยว 6 โครงการไตรมาส 2 มูลค่ารวม 7.27 พันลบ. พร้อมจับมือ BAY ส่งแคมเปญ "เคลียร์ต้น ลดดอก ลดค่าใช้จ่าย 50%" แบ่งเบาภาระลูกค้า
13 พ.ค. 2563

นายรัชต์ชยุตม์ นันทโชติโสภณ รองกรรมการผู้อำนวยการ สายงานพัฒนาธุรกิจกลุ่มสินค้าบ้านเดี่ยว บริษัท เอพี (ไทยแลนด์) จำกัด (มหาชน) หรือ AP เปิดเผยว่า จากความเชื่อมั่นและการตอบรับที่ดีจากลูกค้าครอบครัวเมือง ผ่านความสำเร็จของยอดขายของโครงการแนวราบในเครือของบริษัทในช่วง 4 เดือนที่ผ่านมาที่ 6.9 พันล้านบาท หรือเฉลี่ยมียอดขายไม่ต่ำกว่า 380 ล้านบาท/สัปดาห์ นับเป็นผลงานที่น่าพอใจและการันตีดีมานด์ลูกค้าตัวจริงในตลาดอสังหาริมทรัพย์แนวราบที่มีความต้องการซื้อที่อยู่อาศัยใหม่อย่างต่อเนื่อง
อย่างไรก็ตามแม้ในวันนี้สถานการณ์โควิด-19 จะคลี่คลายไปบ้าง แต่ยังไม่แน่ชัดว่าจะจบเมื่อไหร่ บริษัทในฐานะผู้นำด้านการพัฒนาอสังหาริมทรัพย์มองว่าทุกวิกฤตคือโอกาสที่จะท้าทายวิธีคิดในการพัฒนาพื้นที่ไปอีกขั้นภายใต้พันธกิจใหญ่ EMPOWER LIVING เติมเต็มทุกเป้าหมายชีวิตได้ตามที่ปรารถนา พร้อมเดินหน้าเพิ่มความเข้มข้นในการทำงานสู่การเติบโตต่อเนื่อง ลุยเสริมพอร์ตบ้านเดี่ยว ชูไฮไลท์ต้นแบบโครงการที่พักอาศัย ที่พร้อมเอ็มพาว์เวอร์การใช้ชีวิตตอบวิถีความปกติแบบใหม่ (New Normal) ผ่านการเปิดตัวบ้านเดี่ยว 6 โครงการใหม่ มูลค่ารวม 7.27 พันล้านบาท เพื่อครองใจลูกค้าครอบครัวเมืองไตรมาส 2/63
สำหรับบ้านเดี่ยว 6 โครงการใหม่ ที่เปิดตัวในไตรมาส 2/63 เป็นต้นแบบบ้านที่ตอบวิถีความปกติแบบใหม่ พร้อมรับส่วนลดเพิ่มสูงสุด 400,000 บาท ในการเปิดจองครั้งแรกวันที่ 23-24 พ.ค.นี้ ประกอบด้วย 1. THE CITY สาทร-กัลปพฤกษ์ มูลค่า 1.58 พันล้านบาท บ้านเดี่ยวดีไซน์ใหม่ที่มาพร้อมสเปซฟังก์ชั่นแห่งอนาคต ตั้งอยู่บนที่ดินขนาด 31 ไร่ จำนวน 121 หลัง ทำเลดีเชื่อมต่อถนนหลักหลายสาย เพียง 10 นาทีจากสาทร และ 2 นาที จาก MRT บางแค ราคา 12-20 ล้านบาท
2.THE CITY พระราม 9-กรุงเทพกรีฑา มูลค่า 1 พันล้านบาท บ้านเดี่ยวหรูที่ตอบโจทย์ทุกความต้องการของสมาชิกในครอบครัว ตั้งอยู่บนที่ดินขนาด 20 ไร่ จำนวน 76 หลัง ทำเลติดถนนกรุงเทพกรีฑาตัดใหม่เชื่อมต่อใจกลางเมืองเพียง 10 นาทีถึงถนนพระราม 9 และรถไฟฟ้าแอร์พอร์ต เรล ลิงก์ ราคา 12-25 ล้านบาท 3.THE CITY รามอินทรา 2 มูลค่า 1.14 พันล้านบาท บ้านเดี่ยวหรูบนทำเลติดถนนใหญ่ เชื่อมต่อใจกลางเมืองได้อย่างสะดวกสบาย เพียง 5 นาทีถึงทางด่วนจตุโชติและรามอินทรา ตั้งอยู่บนที่ดินขนาด 32 ไร่ จำนวน 116 หลัง ราคา 9 – 15 ล้านบาท
4.CENTRO สาทร-กัลปพฤกษ์ มูลค่า 1.5 พันล้านบาท บ้านเดี่ยวซีรีย์ล่าสุด ที่เชื่อมต่อทุกการใช้ชีวิต บนทำเลที่ดีที่สุดเข้าสู่ใจกลางเมืองเพียง 10 นาที ถึงสาทร และ 2 นาทีถึง MRT บางแค ตั้งอยู่บนที่ดินขนาด 37 ไร่ จำนวน 173 หลัง ราคา 7.99-12 ล้านบาท 5. CENTRO ประชาอุทิศ 90 มูลค่า 1.15 พันล้านบาท บ้านเดี่ยวสไตล์โมเดิร์น ให้ทุกไลฟ์สไตล์การใช้ชีวิตเป็นไปอย่างลงตัว ตั้งอยู่บนขนาดที่ดิน 50 ไร่ จำนวน 256 หลัง ทำเลเชื่อมต่อเมือง สุขสวัสดิ์ – พระราม 3 – สาทร และโซนสุขุมวิท – บางนา ราคาเริ่มต้น 4.59-6 ล้านบาท
และ 6.CENTRO สะพานมหาเจษฎาบดินทร์ฯ 2 มูลค่าโครงการ 900 ล้านบาท บ้านเดี่ยวฟังก์ชั่นครบที่ลงตัวทั้งในวันนี้และในอนาคต ตั้งอยู่บนขนาดที่ดิน 25 ไร่ จำนวน 102 หลัง ใกล้ MRT ไทรม้า เพียง 20 นาที ถึงจตุจักร ราคาเริ่มต้น 8.99- 10.9 ล้านบาท
ทั้งนี้จากความเข้าใจในสถานการณ์ปัจจุบันและเพื่อเป็นการอำนวยความสะดวกของลูกค้าในการติดต่อและเยี่ยมชมโครงการ บริษัทได้เปิดช่องทางออนไลน์ให้ลูกค้าสามารถติดต่อ และสัมผัสประสบการณ์เสมือนจริงของโครงการได้อย่างสะดวกและเป็นส่วนตัว พร้อมการสนทนาและรับสิทธิพิเศษต่างๆ เหมือนเดินทางมาที่สำนักงานขายด้วยตนเอง ผ่านช่องทาง Line Official Account @APThai และ Line Official Account ของแต่ละโครงการ ที่พร้อมตอบทุกข้อสงสัยให้กับลูกค้าตลอด 24 ชั่วโมง
นอกจากนี้ บริษัทยังได้จับมือกับธนาคารกรุงศรีอยุธยา (BAY) ในการอำนวยความสะดวกและแบ่งเบาภาระค่าใช้จ่าย เพื่อให้ช่วยแบ่งเบาภาระลูกค้าและอำนวยความสะดวกให้สามารถเป็นเจ้าของบ้านเดี่ยวเครือเอพีได้ง่ายขึ้น ภายใต้แคมเปญแห่งปี “เคลียร์ต้น ลดดอก ลดค่าใช้จ่าย 50%” กับกองทัพบ้านเดี่ยวพร้อมอยู่ภายใต้แบรนด์ THE PALAZZO, THE CITY และ CENTRO กว่า 30 โครงการใกล้ทางด่วนและรถไฟฟ้า
พร้อมข้อเสนอที่ดีที่สุด อาทิ ส่วนลดสูงสุด 5 ล้านบาท กู้เต็ม 100% พร้อมดอกเบี้ยคงที่ 0.5% นาน 1 ปี ฟรีค่าจดจำนอง และข้อเสนอพิเศษอีกมากมาย ณ Sales Gallery ทั้งบ้านเดี่ยว 30 โครงการที่ร่วมรายการ ราคาเริ่มต้น 4.99 – 60 ล้านบาท ความพิเศษนี้เฉพาะลูกค้าที่จองและโอนกรรมสิทธิ์ ตั้งแต่วันนี้-30 มิ.ย.63